ועדת המדע והטכנולוגיה, כנסת 20, פרוטוקול מספר 31, 2015-12-08 10:00

אורי מקלב: בוקר טוב.

אורי מקלב: אני רוצה לקבל בברכה את חברי הכנסת שמשתתפים פה, חבר הכנסת יואל חסון, אבל במיוחד את אורח הכבוד שיש לנו, חבר הכנסת לשעבר, חבר הכנסת מיקי איתן.

<קריאה: השר.

אורי מקלב: השר לשעבר.

אורי מקלב: אבל חבר כנסת, גם מי ששר תמיד הוא חבר כנסת, עד עכשיו, כמעט תמיד הולך איתו ביחד.

אורי מקלב: השר לשעבר וחבר הכנסת לשעבר, אבל שעדיין מלווה אותנו בכל הנושא של ממשל זמין וודאי נרחיב תיכף אחרי דברי הפתיחה, גם נבקש ממך לדבר.

אורי מקלב: חבר הכנסת יואל חסון, שהוא גם חבר בוועדה והוא מלווה בהרבה תהליכים.

אורי מקלב: היום התכנסנו בעצם לישיבה חגיגית, ישיבה שבאה לציין את דוח התקשוב הממשלתי, לציין תחרות או לציין את המשרדים הממשלתיים, את הפעילות שלהם בנושאים האלה ויש לנו גם חוץ מדוח התקשוב, דוח ממשל זמין, יש לנו דוח חדש שהשנה הוא לראשונה מוגש, זה יהיה דוח שיפור השירות, שהוא חידוש לכל ההסתכלות או פעילות הממשלה והמעקב אחרי שיפור השירות לאזרחים.

אורי מקלב: כל הנושאים האלה, כולל דוח ממשל זמין וכולל דוח שיפור השירות אלה דברים שמעסיקים אותנו תמיד, אבל במיוחד בשנים האחרונות, אנחנו רוצים להיות ממשלה ממוחשבת יותר, זמינה יותר, ידידותית יותר, יש לנו כמה רשויות שהממשלה משקיעה בזה בכמה פרמטרים וכדי להגביר ולהעצים את זה הוקמה רשות התקשוב הממשלתי שהיא עוקבת ומנחה ושותפה לפעילות המשרדים השונים.

אורי מקלב: אני יודע שאתם עושים הרבה מאמצים בעניין, לכן זה גם יום מיוחד, כשמגיעים היום לציין את זה, מאחורי הדברים האלה דרושה גם עשייה, גם חשיבה עמוקה, גם רצון טוב והמודד הטוב בכל הדברים האלה זה ההתקדמות.

אורי מקלב: בשונה לפעמים דברים בהצטיינות, או מציינים משהו, זה לעשות את הדבר שצריכים לעשות אותו טוב, כאן הבסיס לכל המדידה הזאת הוא ההתחדשות וההרחבה.

אורי מקלב: אנחנו תיכף נשמע בהרחבה מאנשי התקשוב הממשלתי, מראש הרשות.

אורי מקלב: אני גם רוצה להגיד שאנחנו ביקשנו לפתוח בפתיחה קצרה, חילקנו את הישיבה הזו לשניים, בנושא הזה שאנחנו קראנו לו משרד ללא פקס.

אורי מקלב: לא התכוונו שממש ללא פקס, אבל אנחנו עדיין רוצים לציין כאלה שהם לא מצוינים בתוך הדוח ובכלל לא נמדדים בתוך הדוח, בגלל שעדיין לא עובדים עם דואר אלקטרוני או כמעט, חלק מהיחידות לא עובדות עם דואר אלקטרוני, אלא עובדים עם פקס.

אורי מקלב: הפקס הוא מכשיר טוב, הוא מכשיר שעשה שינויים רבים, אבל הוא יכול להיות גם מכשיר או דרך שלפעמים היום היא מקשה, משום שכל ההתקשרות היא דרך הפקס, שלא יודעים, לא מאושר אם כן קיבלו או לא קיבלו, יש פקס אחד שהוא נמצא במשרד וכולם שולחים אליו, מכל הסוגים וכל המחלקות וכל המבקשים שולחים לפקס אחד או שני פקסים והמעקב אחרי זה, המדידה היא מאוד קשה.

אורי מקלב: ולכן משתי סיבות ביקשנו לדון בזה.

אורי מקלב: ראשית, דבר חשוב לדון בפני עצמו, לעשות ישיבה, אבל כשרוצים לפעמים להראות מכונה, מטוס חדיש, מכונה מתקדמת מאוד, לפעמים שמים על יד זה את המכונה הישנה, איך עבדו פעם, מה היה, כדי להעצים, כדי להראות את השינוי הגדול.

אורי מקלב: כאן בעניין הזה אני גם מבקש להתייחס איך הרשות לתקשוב רואה גם את הנושא הזה.

אורי מקלב: אני ניגש ישירות לעניין.

אורי מקלב: בדברים האלה נותנים לחברי הכנסת, גם הקיימים וגם לשעבר לברך או להגיד את הדברים, אז, יואל, מכיוון שאתה ממהר גם לישיבה אחרת אנחנו נכבד אותך בדברים.

יואל חסון: תודה רבה, אדוני.

יואל חסון: אני מכיר את הדוח הזה ואני חושב שהנושא בכלל של השירות לציבור והנגישות לציבור זה דבר שאנחנו מדברים עליו בכנסת הרבה מאוד שנים.

יואל חסון: לפני שנבחרתי לכנסת ב-2006 הייתי יועץ ראש הממשלה לפניות הציבור והנושא של קשר עם הציבור ונגישות של הציבור, גם למידע וגם לסיוע, הוא הדבר שתמיד חשבתי שהוא דחוף וחשוב.

יואל חסון: אני יודע שחל שיפור גדול מאוד בנושא הזה, אני יודע שהיום רשויות המדינה השונות מתקשרות עם האזרחים בצורה הרבה יותר מתקדמת ממה שהיה בעבר, אבל עדיין זה לא אותו דבר.

יואל חסון: עדיין יש הרבה דברים לעשות בדרך, בוודאי שבוועדה נשמע כאן ונלמד יותר.

יואל חסון: אני לא יודע מה תולדות הפקס - - - שישלחו פקס וכמה היום אפשר באי-מיילים, אבל אני כן יודע שיש באמת חלק ממשרדי הממשלה והגופים הממשלתיים שמתקשרים עם הציבור דרך אתרי האינטרנט, מאפשרים נגישות טובה דרך אתרי האינטרנט.

יואל חסון: זה משהו שאסור, לדעתי, לוותר עליו, כי אי אפשר שיהיה כזה פער בין הטכנולוגיה וההתקדמות לבין ההתקדמות של הממשלה מצד שני כלפי האזרח.

יואל חסון: אתה מוצא היום לפעמים אנשים שבבית יודעים לעשות דברים בצורה מהירה ויעילה הרבה יותר ממשרד ממשלתי ועם הכלים הביתיים ואת זה צריך להשפיע ולשנות, זאת אומרת להעביר מהעולם גם, כפי שאמרנו, את הפקסים, שאני מקווה שהם יעברו מהעולם.

יואל חסון: אבל יש משהו שכן הייתי רוצה, זה לא לדיון הזה, אבל אני חושב שהוועדה כן צריכה לטפל בזה ואנחנו ניזום, אני מקווה, ברשותך, דיון בעניין הזה, וזה דווקא העובדה שבגופים הפרטיים, אם זה בנקים או כל מיני גופים פרטיים וחברות, שהם עדיין רוצים ממך פקס.

יואל חסון: הם לא מוכנים לעבוד איתך באי-מייל, לא מוכנים לקבל אי-מייל.

יואל חסון: רוב הבנקים, לפחות שאני מכיר ויודע, לא מוכנים לקבל מהאזרחים אי-מיילים, אתה לא יכול לתקשר עם הפקיד שלך באי-מיילים, אתה יכול במוקד טלפוני וכל פעולה שאתה מתחיל לעשות בטלפון אתה נדרש לשלוח פקס.

יואל חסון: גם בעבר פקס לא היה דבר שלכל אחד היה בבית והיום ממש אף אחד לא צריך שיהיה לו פקס בבית, זה הפך להיות הרבה יותר מסובך.

יואל חסון: לכן דווקא בהקשר הזה נראה שבממשלה מבינים את זה יותר ודווקא במגזר הפרטי יש הידרדרות בעניין הזה.

יואל חסון: אגב, זה נובע גם מכל מיני סיבות שהבנקים בעיקר וגופי הביטוח ואחרים רוצים לשמור על עצמם, אז הם כן רוצים בסוף פקס וחתימה וכל מיני דברים כאלה שמזמן כבר ידעו, שהמדינה יודעת להתמודד עם זה מזמן ובוודאי גם הם צריכים להתמודד איתם וזה לדעתי גם נושא שמאוד חשוב לטפל בו בוועדה.

יואל חסון: תודה.

אורי מקלב: תודה רבה לחבר הכנסת יואל חסון שמלווה אותנו בדברים האלה ובאמת חשוב מאוד, מי שקשוב לרחשי הציבור יודע באמת את הרצון ואת הצורך של הציבור שאנחנו נדביק את עצמנו במתן השירות, שאנחנו מחויבים לכך, לאזרחי המדינה ותושבי המדינה, למה שקורה היום.

אורי מקלב: מצד אחד יכול להיות שיש בנקים וחברות פרטיות שאולי בגלל רגולציה, בגלל אחריות, בגלל דרישות מהם עדיין לא התפתחו בכיוון הזה, על אף שגם בעניין הזה אנחנו מקיימים דיונים פה בוועדת המדע, מה שנקרא חתימה אלקטרונית וכרטיס חכם ועוד דברים כאלה שישפרו את זה.

אורי מקלב: גם כדי להגיע לזה אנחנו צריכים את הבסיס והבסיס, גם אם נגיע לדברים שדורשים הזדהות וחתימה ומחויבות, צריך שיהיה כלי כיוון והכלי כיוון אנחנו יוצרים עכשיו.

אורי מקלב: מה שהיום רשות התקשוב עושה ואתם עושים, אנחנו מאוד מעריכים, אנחנו רואים שיש דברים שיש שינויים דרמטיים.

אורי מקלב: יש במשרדי ממשלה שינויים דרמטיים, זה לא רק היכולת להתקשר בדואר אלקטרוני, אבל מה נותנים, התוכן של הדואר האלקטרוני, הנגישות שלו, הידידותיות, הפשטות שיש בו, ההרחבה שיש בו, מה אתה יכול לעשות.

אורי מקלב: גם בזה שלא יהיה סרבול על סרבול, לאחד את הדברים, לעשות שפה אחת באותו משרד, שפה אחת בין כל המשרדים, זאת אחת השאיפות.

אורי מקלב: אנחנו נשמע אחר כך גם את היעדים שיש לנו.

אורי מקלב: אנחנו חושבים שבשלב הזה אנחנו יכולים להתחיל מיד בדיון, אבל תרשו לי משהו, משפט אחד על חנוכה.

אורי מקלב: חבר הכנסת לשעבר מיקי איתן ביקש לדבר יותר מאוחר.

אורי מקלב: אנחנו מציינים היום גם את חג החנוכה.

אורי מקלב: חג החנוכה היה חג שהחשיבות בו הייתה הניצחון המזהיר וההרואי של מעטים מול רבים, קבוצה קטנה, החשמונאים, בסך הכול כמה איש, החליטו להילחם ולא להיכנע לאימפריה, למעצמה היוונית, שניסתה בטובות ולא בטובות להפיץ סוג התנהלות ומלחמת תרבות על העם היהודי ולשנות אותו, שהם יקבלו את התרבות היוונית, שדיברה הרבה על תרבות הגוף והאדם נמצא במרכז, מה שהאדם חושב.

אורי מקלב: לא נרחיב בעניין הזה.

אורי מקלב: בסופו של דבר איך אנחנו היום מציינים את חג החנוכה?

אורי מקלב: על ידי הדלקת נרות.

אורי מקלב: אכילת לביבות וסופגניות ומסיבות אלה דברים נספחים, זה לא העיקר, העיקר זה הנושא של נרות חנוכה.

אורי מקלב: על מה?

אורי מקלב: על פך השמן הקטן, שמצאו בבית המקדש פך שמן קטן, טהור, שלא נגעו בו, לא טימאו אותו, ובזמן שכבר בבית המקדש חיללו אותו ממש והיה פרוץ והכול, עדיין הצליחו למצוא פך שמן קטן שהספיק ליום אחד, אבל הוא דלק שמונה ימים.

אורי מקלב: כאן נשאלת השאלה, דווקא בדבר שהוא לא היה הכרחי, היה אפשר גם להדליק נרות, גם אם רוצים לחנוך את בית המקדש מיד ולא רצו לחכות שמונה ימים, בזמן התהליך שעושים שמן זית טהור, אבל היה אפשר להתחיל לעבוד בלי להדליק, אבל בכל אופן השמחה הגדולה הייתה, ואנחנו מציינים שמצאו את פך השמן הטהור, שהוא היה למהדרין מן המהדרין, בגלל שהמטרה הייתה לא להתפשר.

אורי מקלב: מלחמת המכבים והחשמונאים מול היוונים הייתה שלא מתפשרים על שום דבר.

אורי מקלב: על מצוינות.

אורי מקלב: אנחנו הולכים עד הסוף, מהדרין מן המהדרין, לא מוותרים ולא מתפשרים על שום דבר, חותרים לטוב ביותר.

אורי מקלב: וכשמצאו את זה במלחמה שלהם והצליחו בזה, זו הייתה שמחה גדולה ולכן אנחנו נמצאים.

אורי מקלב: אני חושב שאנחנו גם נמצאים היום בטקס כזה, שהכוונה היא חתירה למצוינות ללא פשרות, אין דבר שנגיד שהוא לא אפשרי, להתגבר על כל מיני מכשולים, לשאוף, בדרך שאדם רוצה ללכת מוליכים אותו.

אורי מקלב: זה מתאים באמת לישיבה החגיגית הזאת, שהיא בסך הכול מאוד משמחת, אנשים שנמצאים פה, אני רואה את הרחשים של המשרדים, יש איזה מתח מסוים, היה לי אפילו ניסיונות לגישושים במשרדים מסוימים, איפה ממוקמים, כי המשרד רצה לדעת מה, אחרי המאמץ שהוא עשה איפה הוא נמצא ו - - - רק לקראת הטקס עצמו ואחרי הדברים אנחנו באמת - - - יש כאן כמה וכמה מדדים, יש מקומות ראשונים ומקום שני ומקום שלישי.

אורי מקלב: אני חושב שבארבעה הפרמטרים המרכזיים שאנחנו בדקנו, גם בדוח ממשל זמין וגם בדוח של שיפור השירות וגם בכל חלק מהם יש שני חלקים.

אורי מקלב: אנחנו לא נשאיר אתכם הרבה זמן במתח ואחרי דברי ההקדמה הארוכים אנחנו נבקש מראש התקצוב הממשלתי, מר יאיר פראנק להציג את ה - - -

<יאיר פראנק: אתה רוצה שנתחיל בדוח או שאתה רוצה שנדבר על ה - - -

אורי מקלב: אתה גם תגיד כמה דברים על הנושא של משרד ללא פקס.

<יאיר פראנק: ברשותך, אני אתחיל עם כמה דברים על המשרד ללא פקס ואני מקווה שמר קטריבס יגיע והוא יגיד איזה שהיא מילה לפני ונתקדם.

אורי מקלב: בבקשה.

<יאיר פראנק: לנושא הפקס, אני חושב שאנחנו צריכים להסתכל על זה בראייה רחבה יותר של איזה שירות הממשלה רוצה לתת לאזרח ושמחתי לשמוע, גם אותך, אדוני היושב ראש, וגם את חבר הכנסת יואל חסון, שבאמת רואים שהממשלה פועלת בכיוון הזה ועושה ומתקדמת.

<יאיר פראנק: אנחנו חרתנו על דגלנו את האזרח במרכז ואם האזרח במרכז זה אומר שאנחנו רוצים לתת לאזרח את היכולת לקבל את השירותים בכל דרך אפשרית שמתאימה לו.

<יאיר פראנק: לכן אנחנו מדברים על יכולת לקבל שירותים מקוונים, כולל צרופות בטפסים מקוונים ובאתרי אינטרנט וכבר היום יש לנו יכולות שיודעות לעשות את זה.

<יאיר פראנק: אנחנו מדברים על אתר ממשלתי אחוד שבו האזרח לא יצטרך לדעת מאיזה רשות ממשלתית הוא רוצה או צריך לקבל את השירות.

<יאיר פראנק: הוא יוכל לגשת פה לשירות ולקבל אותו.

<יאיר פראנק: אנחנו מדברים על עמדות שירות, על קיוסקים שיהיו פרוסים ברחבי הארץ וגם דרכם אפשר יהיה לקבל שירות.

<יאיר פראנק: במהלך 2016 אנחנו נצא למכרז להקים מענה ממשלתי מרכזי שבו אנשים יוכלו לפנות גם בערוץ הטלפוני שיידע להפנות אותם איפה הם צריכים את המידע הספציפי.

<יאיר פראנק: אנחנו מטפלים רבות במשרדי הממשלה בלשפר את הערוץ הפרונטאלי, מערכות שמנהלות את התורים לפני, את היכולת לזמן את התור דרך האינטרנט.

<יאיר פראנק: בקיצור ולעניין, אוסף שלם של פעילויות שנעשות על מנת לשפר את השירות ובסוף בסוף אם אנחנו בכל זאת חוזרים למילה פקס, שעלתה כאן על השולחן, אז בכל אותם מקומות שמשרד ממשלתי או יחידה ממשלתית אומרת לאזרח "נא לתקשר איתי בפקס בלבד", אנחנו עושים כרגע עבודת מטה מסודרת, יחד עם מטה ישראל דיגיטלי - - -

<קריאה: כמה כאלה יש עוד?

<יאיר פראנק: אין לנו בדיוק נתון מדויק, אבל לא הרבה.

אורי מקלב: המשרד לבטחון פנים, המשטרה והצבא מאוד מאוד קשה, הם שם רחוקים כמעט שנות אור מהעידן הטכנולוגי.

אורי מקלב: תשובות על נושא - - - ביטוח לאומי שנמצא רחוק, יש דברים שהוא מאוד מאוד התקדם, יש דברים ש - - - צריך לקחת את זה, באותו משרד יכול להיות שבמחלקות מסוימות ובחלקים מסוימים הוא התקדם מאוד בנושא של השירות המקוון, ובדברים אחרים הוא מאוד מאוד רחוק.

אורי מקלב: אני אתן לכם דוגמה, משרד הבריאות, יש דברים שהוא התקדם מאוד, והוא בעצמו יודע את זה מצוין, שהוא מתקדם מאוד ועשה שינויים, ויש מחלקות כמו טיפת חלב, ששם תשמע את האזרחים, שהוא נמצא כמעט רחוק בשנות אור ממתן השירות המקוון.

אורי מקלב: לא רק זה שאתה לא יכול בלי פקס, גם בטלפון, אפילו בטלפון לא עונים.

אורי מקלב: יש לך דחייה, אתה לא מקבל את הדחייה.

אורי מקלב: אז אפשר להגיד שזה בכלל שירות כושל, לא בגלל דווקא החלק המקוון, אלא שירות כושל בגלל שכל השירות לאזרח - - - אני לא מדבר על טיפות חלב שנמצאות בקופת חולים, אנחנו מדברים על טיפות חולים שלא נמצאות בקופת חולים, שאנחנו אישרנו את - - - היה ויכוח האם לשלב את טיפות חלב בתוך קופות החולים, או להשאיר אותן כיחידות עצמאיות.

אורי מקלב: אחת הסיבות היו לא לחשוף את התינוק הרך לקופת חולים, כי יש שם אנשים חולים ולא לעשות - - - אני זוכר, זה עוד היה כשהייתי בעיריית ירושלים והיה ויכוח להעביר אותם, הנושא הזה המשהו המשפחתי האישי שיש בטיפות חלב, שלא נוכל לקבל בקופת חולים.

אורי מקלב: האחות שנמצאת כבר 30 שנה ו-25 שנה, היא טיפלה באמא, עכשיו היא מטפלת בתינוק שלה, הידע שמצטבר, היחס האישי.

אורי מקלב: אבל כשמול זה אתה היום לא מתקדם ואנשים באים לטיפת חלב, כשקובעים לה תור בטיפת חלב והיא מגיעה ואומרים לה "כן, אבל חסר", היא לא יכולה לקבל את החיסון בגלל שחסר יום אחד לשלושה חודשים ואי אפשר לתת לו את זה.

אורי מקלב: וכשאתם מזמינים בשעה, אין ממוחשב, אם היה - - - אני מבין שבפיתוח הכי פשוט אתה יודע את תאריך הלידה, אתה יודע מתי התאריך, המעקב של החיסונים לא נעשה, הוא נמצא ביומנים ובכרטיסיות כאלה.

אורי מקלב: אנחנו - - - מצד שני יכול להיות שיש היבטים שהם מאוד מאוד התקדמו.

אורי מקלב: לכן, לשאלתו של חבר הכנסת חסון, יש עדיין משרדים לא מעטים שנמצאים בעידן רחוק, לא רק בפקס, אפילו פחות מפקס.

<יאיר פראנק: נכון ולכן אנחנו נרצה לקחת את כולם ולקדם אותם.

<יאיר פראנק: ובהקשר של הפקס, אני רק אגיד, באותה עבודת מטה שאמרתי שאנחנו מטפלים בה כרגע אנחנו בודקים את כל ההיבטים שלה, זה שבכל מקום שבמשרד ממשלתי אומר לאזרח "תתקשר אליי בפקס", האזרח יוכל גם להתקשר אליו במייל ועדיין כל אזרח יבחר את הדרך שבה הוא רוצה לצרוך את השירות.

<יאיר פראנק: העולם הזה מאוד מתקדם, גם בעולם זה קורה, קוראים לזה omni-channel, זה כל האפשרויות שאפשר להתקשר בהקשר הזה.

<יאיר פראנק: לכן זה מתחבר היטב לישיבה החגיגית שאנחנו עושים היום, באותם משרדים שבאמת לקחו את השירות והם פועלים בשירות ולוקחים אותו קדימה, ואותם משרדים שמשקיעים ולוקחים קדימה את היכולת לתת שירותים מקוונים לאזרחים, וברשותך, מר קטריבס הצטרף אלינו.

אורי מקלב: אנחנו באמת מתכבדים בכך שיוסי קטריבס, משנה למנכ"ל משרד ראש הממשלה, שאמון על כל הנושא של רשות התקשוב הממשלתית, הצטרף אלינו.

אורי מקלב: נכבד אותך במילות פתיחה ביום החגיגי הזה.

<יוסי קטריבס: קודם כל חג שמח.

<יוסי קטריבס: יושב ראש הוועדה, חברי הכנסת, מכובדי חבר הכנסת לשעבר מיקי איתן, שיש לו הרבה זכויות וחלק במאמצים שהממשלה עושה.

<יוסי קטריבס: אני באמת שמח על ההזדמנות, זו כבר פגישה, נדמה לי, שלישית שאנחנו מדברים על המאמצים שממשלת ישראל עושה על מנת להביא לשיפור השירות לאזרחים, להפחית את הנטל הבירוקרטי לציבור ולייעל את עבודת הממשלה על ידי קידום של שירותים ממשלתיים מתקדמים.

<יוסי קטריבס: הגדרנו לעצמנו, ולפי דעתי זה לא רק פראזה, את המונח האזרח במרכז וכפועל יוצא מזה אנחנו מנסים לקדם את התפיסה של שירות ממשלתי שמעמידה את הצרכים של האזרחים לנגד עינינו על כלל הממשקים במשרדי הממשלה, גם לספק שירותים של מידע וגם שירותים מתקדמים במגוון ערוצים.

<יוסי קטריבס: אני מזכיר לכל מי שלא זוכר או אומר למי שלא יודע, שהחל מינואר 2015 רשות התקשוב הממשלתי נמצאת במשרד ראש הממשלה, זה חלק מהחשיבות שאנחנו רואים למאמצים בתחום הזה.

<יוסי קטריבס: בהיסטוריה זה רשות, מיקי בוודאי זוכר שהוקמה במשרד האוצר, אחרי התלבטויות, ועבד חיים שני.

<יוסי קטריבס: אנחנו מקצים לרשות הזו לא מעט משאבים, לא מעט קשב, לא מעט אנרגיה ניהולית.

<יוסי קטריבס: אני יכול גם להגיד שבאחת מישיבות הממשלה הקרובות ראש רשות התקשוב ייתן סקירה לממשלה על המאמצים שנעשים.

<יוסי קטריבס: יש לנו החלטות ממשלה, יש לנו לוחות זמנים ואנחנו פועלים לאורם.

<יוסי קטריבס: אני שמח לבשר שחלק מהמשימות שהוגדרו לרשות התקשוב הממשלתית בהחלטות הממשלה, הם מקדימים אותן.

<יוסי קטריבס: מי שטרם הספיק לעשות זאת אני מזמין אותו לעשות את זה, להיכנס לאתר החדש, gov.il, ולראות את המתכונת שלו.

<יוסי קטריבס: הוא עדיין בהרצה.

<יוסי קטריבס: בהחלטת הממשלה הוחלט שהוא יהיה מבצעי במרץ 2016, אנחנו שמחים מאוד שיש כבר גרסה.

<יוסי קטריבס: אגב, פועל יוצא משיתוף פעולה עם ממשלות אחרות.

<יוסי קטריבס: במקרה הזה אנחנו קיבלנו אתר במסגרת שיתוף פעולה עם הבריטים והאתר היום נמצא בהרצה לתועלת אזרחי מדינת ישראל ויש עדיין דברים שאפשר לעשות יותר ויותר טוב ואנחנו פועלים בכיוון הזה.

<יוסי קטריבס: אנחנו התכנסנו היום על מנת להציג את הדוחות שהם פועל יוצא מהחשיבות שאנחנו מייחסים למדידה והערכה, שהם כלים הכרחיים לקידום של מדיניות מושכלת בתחום הזה.

<יוסי קטריבס: זה אמצעי לשיפור, זה בסיס ידע חיוני למימוש של מהלכי שירות בארגונים שונים וכמובן זה כלי לקידום של שקיפות ממשלתי.

<יוסי קטריבס: הדוחות הם אמצעי נוסף לשיפור השירותים הממשלתיים במגוון הערוצים ואני חייב לומר, זו היא שנת מעבר.

<יוסי קטריבס: אנחנו מציגים כאן היום את הדוחות של שנת 2014, אני מקווה וכך אנחנו מתכננים, שבדוחות הבאים זה כבר יהיה דוחות אחודים של היחידה לשיפור שירות לאזרח, יחד עם דוח ממשל זמין, והם יבואו בצורה אינטגרטיבית.

אורי מקלב: אתם תשלבו את ממשל זמין יחד עם שיפור השירות?

<יוסי קטריבס: כן.

<יוסי קטריבס: אני רוצה להודות לכל המשרדים והיחידות שלקחו חלק בתהליך המדידה וההערכה בשנת 2014.

<יוסי קטריבס: ההתגייסות והאופן שבו הם התייחסו לזה מעידים על החשיבות שהם מייחסים לנושא שיפור השירות לאזרח ולקידום של שירותים מתקדמים לציבור.

<יוסי קטריבס: אני רוצה להודות לראש רשות התקשוב ולאנשיו על המאמצים שהם משקיעים לקידום של הנושא החשוב הזה.

<יוסי קטריבס: אני רוצה לנצל את ההזדמנות ולאחל לכל בית ישראל חג חנוכה שמח.

אורי מקלב: תודה ליוסי על דברי הפתיחה הקצרים, אנחנו מאוד מעודדים מזה שהממשלה שמה דגש על זה ומשקיעה בזה ואנחנו יודעים שבדברים האלה צריך להשקיע הרבה ומהר, כדי להדביק את הפיתוחים שיש בזה, שזה דבר מאוד מאוד חשוב.

אורי מקלב: אנחנו תמיד זמינים ונכונים ומלווים אתכם בעניין הזה ומאוד מעריכים את השיפורים שיש בנושא.

אורי מקלב: יאיר, בבקשה.

<יאיר פראנק: אז אנחנו עוברים לטקס עצמו.

<יאיר פראנק: כמה מילים, קודם כל לכבודה של אכסניה.

<יאיר פראנק: תודה רבה ליושב ראש ולוועדה שמארחת את הטקס הזה.

אורי מקלב: אני רוצה להביע התנצלות של חברי הוועדה, אני יודע גם מה קורה אם אני לא הייתי היושב ראש, היום השיא של הפעילות בשיח הציבורי הוא נושא מתווה הגז.

אורי מקלב: כאן עושים את הדברים החשובים, שם זה באמת הדברים - - - שם זה הדיבורים.

<יאיר פראנק: הטיימינג שלנו לא משהו.

אורי מקלב: העניין הוא שראש הממשלה הגיע לוועדה וזה דבר מאוד נדיר, במסגרת קיום דיון וחובת ההתייעצות עם הוועדה, אז לכן חברי הוועדה לא נמצאים פה ונשאר החלק הזה ריק, אבל הם עוקבים אחרי הדברים והם מחזקים אתכם בדברים האלה.

אורי מקלב: הם רואים לנחוץ וחשוב מה שאתם משקיעים והפיתוחים האלה והרחבת השירות לאזרח.

<יאיר פראנק: אנחנו מודדים את שירותי הממשלה לא רק בשביל למדוד, אנחנו מודדים את שירותי הממשלה כי אנחנו מאוד מאוד רוצים להעביר את האזרחים למצב שבו אנחנו ניתן להם שירותים מקוונים כל כך טובים שהם יעדיפו לצרוך אותם מאשר לצרוך אותם בדרך פרונטאלית או בכל דרך אחרת.

<יאיר פראנק: אז אנחנו רוצים יותר שירותים מקוונים, אנחנו רוצים אותם איכותיים וידידותיים למשתמשים, וכמו שאמרתי קודם, אנחנו רוצים שהאזרחים יעדיפו לצרוך את זה כך.

<יאיר פראנק: אז מה סוקר הדוח?

<יאיר פראנק: דוח ממשל זמין, שכמו שאתה אמרת, היושב ראש, מתפרסם בפעם התשיעית, בשנת 2005 זו הייתה הפעם הראשונה, הוא מתייחס להיקף של השירותים המקוונים שהממשלה נותנת, טפסים, תשלומים, ערוצי שירות, ערוצי מידע, יישומים מקוונים באתרי אינטרנט, על פני הסלולר.

<יאיר פראנק: דוח מדידת איכות השירות הממשלתי, שהוא באמת מתפרסם זו השנה הראשונה, ואנחנו מאוד שמחים וגאים לעשות את זה, הוא בוחן את האיכות של השירותים, את שביעות הרצון מנקודת המבט של מי שמקבל את השירות, בכל הערוצים האפשריים, פרונטאליים, מוקדי שירות וגם את האיכות של הערוץ הדיגיטלי, כפי שהוא נתפס בעיניו של המשתמש.

<יאיר פראנק: דוח ממשל זמין מבטא את המאמצים, כמו שאמרנו, להרחבת השירותים, הוא משקף תוצאות סקר שנעשה בקרב משרדי הממשלה, הוא משקף פעילות שנעשית במסגרת ממשל זמין, וכמו שאמרנו, הוא נועד לקדם את השירותים המקוונים.

<יאיר פראנק: דוח מדידת איכות השירות דגם בשנת 2014 20,000 איש, שזה מספר מאוד מאוד מכובד.

<יאיר פראנק: הוא משקף את החוויה של הלקוח בזמן שהוא צורך את השירות הזה והוא בוודאי משמש קידום סטנדרטי שנרצה לדרך שבה אנחנו מספקים.

<יאיר פראנק: כפי שאמר מר קטריבס, אנחנו רוצים לפתח את מדד התקשוב האחד שיכלול את שני הדברים ביחד.

אורי מקלב: אתה יכול להגיד מילה אחת על איך המדדים נעשו?

אורי מקלב: אני חושב שיש חשיבות, איך המדדים האלה של שיפור השירות והשירות, איך מדדתם אותם?

<יאיר פראנק: כל אחד שיציג את הקטע שלו, גם גב' צופית וגם מר אופיר בן אבי, יציג אצלו בדיוק איזה מדדים שופרו.

<יאיר פראנק: אתה יודע, כמו שתמיד אומרים, שאלה מצוינת, יש לנו שקף על זה, אז במקרה הזה יש כמה שקפים על זה.

<יאיר פראנק: כמובן שההיבט המרכזי של המדידה הוא להניע אותנו לפעולה, זה לא רק כדי שייצא מספר ונחלק תעודה וכולנו נהיה שמחים, אלא באמת להניע אותנו לפעולה, ליצור תמריץ חיובי שבו משרדים עושים את תהליכי השיפור ובהחלט אנחנו גם רואים שזה מעודד אותנו לדברים האלה, כולל ברשות התקשוב עצמה, שאנחנו כרגע מניעים תהליכים של אמינות שירות ודברים נוספים שכל מטרתם בסופו של דבר היא לקחת את החזון, כפי שמר קטריבס אמר, של האזרח במרכז ולהביא אותו לכדי ביטוי.

<יאיר פראנק: בשנת 2014 מדד אותנו האו"ם במסגרת זה שהוא מדד 193 מדינות.

<יאיר פראנק: בהיבט של השירותים המקוונים אנחנו ממוקמים במקום 14 מתוך 193 מדינות, שזה בהחלט מקום מכובד, אבל זה לא משהו שאפשר לשבת איתו על זרי הדפנה, אנחנו רואים את העולם רץ בכיוונים האלה.

<יאיר פראנק: אם אנחנו לא נרוץ יותר מהר אז אנחנו לא נשמור על המקום אלא אנחנו נידרדר ולנו יש רצון להיכנס לעשירייה הראשונה ואולי גם לחמישייה הראשונה, לשם אנחנו פועלים.

<יאיר פראנק: ברשותך, אני אעביר את רשות הדיבור לגב' צופית חי, על דוח שיפור השירות.

<צופית חי: האמת היא שזה רגע מרגש.

<צופית חי: כמו שאמרנו, זו פעם ראשונה שהדוח מתפרסם.

<צופית חי: שנת 2014 הייתה שנת המדידה הראשונה.

<צופית חי: אנחנו מדדנו את איכות השירות ב-17 יחידות, בדקנו ושאלנו את שביעות הרצון של כ-20,000 איש.

<צופית חי: זו פעם ראשונה שנעשה דבר כזה במגזר הממשלתי.

<צופית חי: המדידה באמת נעשתה מצפון עד דרום, פיזית, היינו בסניפים בצפון, במרכז, בדרום, היא חוצת מגזרים, היא חוצת שפות, אנחנו שאלנו אנשים בעברית, בערבית, ברוסית.

<צופית חי: אני רוצה להודות לכל מי שסייע לנו, והיו רבים כאלה.

<צופית חי: תסלחו לי, אני לא אתחיל לפרט, שלא נפספס כאן אף אחד, לסוקרים שמבצעים את העבודה ביום יום, לאנשי היחידה שפעלו וממשיכים לפעול, ליחידות שנתנו לנו את האמון ופתחו את הדלתות, זה לא דבר מובן מאליו.

<צופית חי: אנחנו גם נציג את התוצאות.

<צופית חי: ביקשת לפרט בדיוק איך נעשה המבדק, אני אפרט.

אורי מקלב: זה חשוב, גם שהציבור יידע איך אתם הגעתם למדד השירות.

<צופית חי: הבדיקה נעשתה בשלושה ערוצים שונים.

<צופית חי: בערוץ הפרונטאלי, באמצעות בקרים, שגם עשו בקרה על התנאים הפיזיים בהם מתקבל השירות, על התחזוקה, על הניקיון, על הזמינות, על משך ההמתנה, וגם שאלו את מקבלי השירות בתום קבלת השירות מה שביעות רצונם מהשירות שהם קיבלו, מה שביעות רצונם מהשירות שהם קיבלו באותו יום ומה שביעות רצונם בכלל מהשירות שמתקבל.

<צופית חי: בערוץ הטלפוני אנחנו ביצענו שיחות של לקוח סמוי למוקדים הטלפוניים ולמענה הטלפוני, במקרה שאין מוקדם ביחידות השונות.

<צופית חי: ובערוץ האינטרנטי, אנחנו בחנו את האתרים באמצעות בקרים בהיבט של חוויית הלקוח, בנושאים של זמינות, של נגישות, עד כמה קל לי להגיע למידע השונה, עד כמה זה פשוט למצוא את הדברים, עד כמה זה באמת עונה על מה שאני מחפשת.

<צופית חי: אנחנו בדקנו 17 יחידות שנותנות שירות לקהל הרחב, את המוסד לביטוח לאומי, את רשות המסים, את הנהלת בתי המשפט, את שירות התעסוקה ובמשרד המשפטים יחידות שונות.

<צופית חי: אנחנו ממשיכים ובשנת 2015 הוספנו עוד יחידות, אנחנו רואים גם במועצות הדתיות ב-2015, הרשות לזכויות ניצולי השואה.

<צופית חי: הכוונה היא באמת להגיע לכל יחידה שנותנת שירות נרחב לקהל.

<צופית חי: אני רוצה לציין שכל אחת מהיחידות ששותפות ונמדדות מקבלת את כל הנתונים של הסקר באופן קבוע ויומיומי.

<צופית חי: יש להם פורטל, הם יכולים לעקוב אחרי התוצאות האלה ולהשתמש בהן כבר באון ליין ולבצע פעילות במשך כל השנה, לא צריך לחכות ליום האחרון, זה נמצא לרשותם ולשימושם.

<צופית חי: מטרת הדוח היא לעודד פעילות שתשפר את השירות.

<צופית חי: אנחנו רואים ששביעות הרצון משתנה בערוצי השירות השונים.

<צופית חי: שביעות הרצון בערוץ הפרונטאלי, שמורכבת משביעות הרצון מהשירות היום, גבוהה יחסית, לעומת זאת שביעות הרצון הכוללת בינונית, יש לנו שונות בין הערוצים ויש לנו שונות בין היחידות השונות.

<צופית חי: לא כל היחידות נותנות אותו שירות, גם בתוך אותו הגוף מצאנו שונות בין סניפים שונים, אבל בהחלט זה היה משמח לראות כמה יחידות נותנות שירות טוב, כמה אפשר ללמוד וכמה אפשר עוד להשתפר.

<צופית חי: (חלוקת תעודות).

<צופית חי: נגיע לשורה התחתונה.

<צופית חי: אנחנו נחלק את התעודות האלה רק למקומות הראשונים ואחר כך ניתן את כל היתר.

<צופית חי: אני רוצה להזמין את משרד העלייה והקליטה - - - לשים את האזרח במרכז, במשרד העלייה שמים את העולה במרכז וזה מתחיל כבר מהרגע שהוא נוחת בנתב"ג ועוטפים אותו במעטפת שלמה של שירותים, כך שאיך שהוא נוחת בשדה התעופה הוא כבר יכול להתחיל בחיים שלו כאן.

<צופית חי: זה ממשיך בליווי שלו - - - שיאפשרו קליטה נוחה ופשוטה בארץ.

אורי מקלב: - - - קשיי קליטה - - - מקום ראשון בעניין הזה - - -

<בת שבע ראובני-גוניקמן: יושב פה צוות שלם.

<בת שבע ראובני-גוניקמן: להגיע לנתונים האלה זו עבודת צוות באמת מכל הלב, מתוך דאגה לאזרחים העתידיים ולאזרחים החדשים שהגיעו לארץ כדי שנהווה דוגמה לכולנו.

<בת שבע ראובני-גוניקמן: באמת, חבר'ה, תודה רבה.

<צופית חי: אני חייבת לציין שבמישור הזה אנחנו לא - - - יכול להיות שזה מיתוס, אבל אחד הדברים שמאוד הפתיעו אותנו זה לגלות שברוב משרדי הממשלה לא ממתינים זמן רב, בתוך פחות מחצי שעה רוב האנשים מקבלים שירות ואז הם מספיקים לצאת מהמשרד.

<צופית חי: המקום הראשון בשירות הפרונטאלי זה משטרת ישראל.

<צופית חי: מקום שני משרד הקליטה והעלייה ומקום שלישי - - - במהלך כל השנה לוקחת את ההודעה - - - בודקת, עושה מאמצים ניכרים לשפר כל נקודה ולו הקטנה ביותר.

<יוסי קטריבס: משפט אחד חשוב לומר, ואמרתי את זה גם בעבר, כשעושים את המדידה, אין בציון גבוה בשירות הפרונטאלי על מנת לדכא או לייתר פיתוח של שירותים דיגיטליים.

<יוסי קטריבס: חשוב לומר, כי לפעמים אפשר לטעות ולומר, השירות הפרונטאלי מקבל ציון גבוה יותר, אז בואו נמשיך לתת שירות - - -

אורי מקלב: יוסי, אני רוצה לומר, כשאני רוצה להתקשר עם המפכ"ל, עם הממ"ז, רוצה להגיע למשרד שלו, אני - - - "תשלח פקס".

אורי מקלב: אני מבין גם - - -

<יגאל שבתאי: אני כנציג המשטרה, אני לא מופתע.

<יגאל שבתאי: אני ראש יחידת השירות, סגן ניצב יגאל שבתאי, ואני פה מייצג את כלל השוטרים במשטרת ישראל, הסיירים, חוקרים, אנשי התנועה, המתנדבים, שעושים לילות כימים בעבודה למען שירות לציבור.

<יגאל שבתאי: אנחנו לא מופתעים מהתוצאות.

<יגאל שבתאי: אני חושב שהתעודה הזו משקפת את התחושות של הציבור כלפי השירות במשטרת ישראל.

<יגאל שבתאי: אני רוצה להודות גם לך, צופית, ולכל אנשי היחידה שלך, אני רוצה להודות לאנשים שלי, שנמצאים פה איתנו, ובעיקר לשוטרים שנמצאים בשטח.

<יגאל שבתאי: תודה רבה לכם.

<צופית חי: בערוץ השירות הטלפוני, מי שזכה, במקום הראשון שוב משטרת ישראל.

<צופית חי: הם זכו בנושאים של זמינות, של נגישות, של השירות לאנשים.

<צופית חי: אני חייבת לציין את הנושא הזה של זמינות של מענה.

<צופית חי: כמה שזה נשמע טריוויאלי אולי לשירותי חירום - - - מצד שני - - - אז באמת מגיע לכם.

<יגאל שבתאי: אנחנו מדברים באמת על ה - - - ופה אני רוצה ללכת על העובדות.

<יגאל שבתאי: כל מי שנותן שירות במוקדי ה-100 של המשטרה, ולציין שבחודש יולי אנחנו גם פתחנו מוקד מידע לציבור שכבר נותן את התשומות והוא מפנה את מוקדי ה-100 לטפל במוקדי חירום.

<יגאל שבתאי: אני פונה מפה לכל הציבור, להתקשר ל-110 כדי לקבל מידע לציבור.

<יגאל שבתאי: אני רוצה להודות שוב על הבחירה, תודה רבה.

אורי מקלב: אני רוצה להעמיד בפניך אתגר, לתקשר באס.

אורי מקלב: אמ.

אורי מקלב: אסים למוקד 100.

אורי מקלב: אני אגיד לך, השירות הטלפוני במשטרה הוא שירות מציל חיים, בשונה נניח משיפור השירות, גם מה שקרה עם הנערים, המוקד הטלפוני, ללא ספק הוא מציל חיים ממש.

אורי מקלב: הנגישות, זה מאוד מסובך, מאוד קשה, אבל הוא יכול גם להציל חיים.

אורי מקלב: ראינו את זה עם הנערים שנרצחו, אם היה אפשר לשלוח אס.

אורי מקלב: אמ.

אורי מקלב: אס עם המוקד ולא שישמעו אותם, את הלחישות האלה, גם המהירות בנושא, זה אתגר שאני חושב שהוא באמת מאתגר מאוד.

<יגאל שבתאי: המשטרה התחייבה כבר פעם בכנסת ל - - -

<צופית חי: בקטגוריות השירות האינטרנטי, מה שמאפיין את שלושת האתרים שהגיעו למקומות הראשונים, אלה אתרים שממוקדים באזרח, ממוקדים בצורך שלו לקבל מידע ושירותים ובאמת הם נגישים וזמינים ובצורה פשוטה ניתן להגיע לרוב המידע, לרוב השירותים.

<צופית חי: במקום הראשון ביטוח לאומי.

<צופית חי: במקום השני - - -

אורי מקלב: ביטוח לאומי עשה - - - ראינו שיפור השירות וגם שיפור ה - - - אתם עשיתם מאמץ ו - - - וזה משרד שנותן בעיקר - - - מול האזרח, לאנשים שקשה להם - - -

<איריס אליאסיאן: קודם כל אני מודה מאוד.

<איריס אליאסיאן: אני חושבת שהייתה לנו ביקורת ציבורית מאוד קשה, היינו קשובים לביקורת הזאת, אנחנו עושים מאמצים רבים מאוד בכל המישורים, גם במישור הדיגיטלי, אבל גם במישור הפרסונלי והאישי כדי לתת שירות יותר טוב.

<איריס אליאסיאן: אנחנו נשמח מאוד אם תהיה לנו הזדמנות להציג את כל הדברים שאנחנו עושים.

<איריס אליאסיאן: אתה יודע שבכוב

<איריס אליאסיאן: עך הקודם, כיושב ראש הוועדה לפניות הציבור, ראית את כל התלונות הקשות שהיו.

<איריס אליאסיאן: אני אומרת שוב, אנחנו עושים מיצוי זכויות פרו אקטיבי, אנחנו מגיעים לאזרחים, אנחנו משלמים הרבה מהתשלומים דיגיטלית או באוטומטי, ואני מודה מאוד לכל עובדי הביטוח הלאומי שיש להם חלק מכריע בעובדה שהשתפרנו ונשתפר.

<אופיר בן אבי: אנחנו עוברים לדוח ממשל זמין.

<אופיר בן אבי: בעצם הדוח שמפורסם בפעם התשיעית.

<אופיר בן אבי: אנחנו למעשה חוגגים עשור לדוח ממשל זמין.

<אופיר בן אבי: הדוח הנוכחי זה דוח שמדד את השנים 2013-2014.

<אופיר בן אבי: כמה מילים בקצרה לפני שניגש לזוכה.

<אופיר בן אבי: אז מטבע הדברים הדוח מדד 49 משרדים ורשויות שונות, הדוח הוא מאוד מאוד מקיף, למעלה מ-600 עמודים, אתם יכולים לראות את היקף הנתונים שגם מעיד על היקף העשייה.

<אופיר בן אבי: ופה המקום להגיד לכל הגופים, שאני נמצא בקשר יומיומי איתם, תודה על העשייה.

<אופיר בן אבי: בהחלט יש עשייה רבה ועשייה יפה בכל מה שקשור לשירות הדיגיטלי לאזרחים.

<אופיר בן אבי: אני רוצה גם לומר תודה לצוות ממשל זמין שעשה עבודה מאוד קשה באיסוף הנתונים ובריכוז שלהם.

<אופיר בן אבי: אז תודה גם לצוות ממשל זמין.

<אופיר בן אבי: דוח ממשל זמין מודד, כמו שנאמר, בנושא הכמותי, הוא בעצם מעודד את הגופים השונים להעביר עוד ועוד שירותים לצד הדיגיטלי.

<אופיר בן אבי: בין השאר נמדדים כמויות הטפסים שעוברים מטופסי נייר לטפסים דיגיטליים או תשלומים, המעורבות של המשרדים והגופים השונים ברשתות חברתיות, פרסום מאגרים וכל מה שקשור בנושא של ממשל פתוח, כמובן גם נושא הנגישות.

אורי מקלב: כמות איכותית, לא סתם כמות.

<אופיר בן אבי: כמות איכותית, בוודאי.

<אופיר בן אבי: כל הזמן ההשוואה, לדוגמה כמות הטפסים שבמשרד אל מול הטפסים הדיגיטליים שהוא כבר הגיש.

<אופיר בן אבי: עוד שנייה לפני ההצגה של הזוכים, הדוח מתחלק לשתי קטגוריות, חילקנו את המשרדים למשרדי שירות ומשרדי מטה, כדי שגם ההשוואה והמדידה תהיה הוגנת יותר ושווה.

<אופיר בן אבי: משרדי השירות הם המשרדים שיש להם את הממשק, כפי שאנחנו קוראים, הרחב יותר מול האזרחים, זה מה שמאפיין אותם, שיש להם גם לשכות שירות ויש משרדי מטה שכמות השירותים מול האזרחים היא מצומצמת.

<אופיר בן אבי: בקטגוריות השירות, המשרד שנמצא במקום השלישי זה משרד הכלכלה, במקום השני משרד הקליטה ובמקום הראשון משרד החינוך.

<אופיר בן אבי: המשרד בשנתיים האחרונות השקיע רבות ביישומים הדיגיטליים, הגיש כמות מאוד מאוד גדולה של טפסים, בדגש על שפות, שש שפות באתר, ופרסום מאגרים רבים לשימוש הציבור.

<סיגלית סובל סביון: תודה רבה ואנחנו צריכים להמשיך להשקיע פה.

אורי מקלב: - - - מידיעה אישית, כי אשתי מורה - - - שלא רק לשירות האזרח, גם לשירות המורה, או ה - - -היא קרובה לפנסיה כבר 36 שנה ו - - - ועושים מאמץ כדי להביא לדור הצעיר שלנו - - - ייתן מענה - - -

<סיגלית סובל סביון: תודה רבה.

אורי מקלב: תמסרו גם לשר, השר עושה מאמץ בעניין הזה - - - הפרס הזה של מקום ראשון - - -

<סיגלית סובל סביון: תודה בשם המשרד.

<סיגלית סובל סביון: זה באמת לכבוד לאנשים גם במטה וגם בסיורים בשטח שמבצעים את הדברים האלה.

<סיגלית סובל סביון: זה משרד גדול ומורכב, אבל אנחנו משתדלים ואנחנו נמשיך.

<אופיר בן אבי: אנחנו נמשיך לקטגוריית גופי המטה, משרדי המטה, ופה במקרה הזה, האמת שלא בדקתי את זה, אבל זו מסורת שלדעתי ארבע-חמש שנים אחורה.

<אופיר בן אבי: הרשות לניירות ערך במקום הראשון.

<אופיר בן אבי: אני רק אציין את המשרדים שנמצאים במקומות השני והשלישי, המקום השלישי משרד ראש הממשלה, מקום שני משרד האוצר.

<אופיר בן אבי: הרשות לניירות ערך הנגישו בשנתיים האחרונות למעלה מ-500 טפסים מקוונים, 16 - - - חשפו כמות מאוד גדולה של מאגרים, הקפידו על נגישות וגם הנושא של הנגשה בחמש שפות.

אורי מקלב: באמת - - -

<נתן הרשקוביץ: אני גם אגיד מספר מילים.

<נתן הרשקוביץ: נגיד תודה רבה להרבה מאוד אנשים, הן ברשות והן חברות חיצוניות שמסייעות לנו, והכול הכול הכול כדי לשפר עוד ועוד ועוד בלי סוף את מה שאנחנו יכולים לעשות למען שוק ההון ולמען האזרחים ותודה רבה.

אורי מקלב: אני רוצה לציין את השקיפות.

אורי מקלב: אני חושב שהשקיפות ברשות לניירות ערך הוא באמת נושא מאוד מאוד חשוב, הוא אקוטי, הוא קיים באופן שבולט מאוד.

אורי מקלב: מציינים את זה בוועדות שונות שאני יושב - - - באמת ראוי לשבח, יישר כוח.

<אופיר בן אבי: בקטגוריה הבאה אנחנו מציינים את המשרדים והגופים שעשו את הקפיצה הגדולה אל מול הדוח הקודם.

<אופיר בן אבי: גם פה בחלוקה של שירות ומטה.

<אופיר בן אבי: אז בקטגוריית השירות המקום השלישי עם שיפור של 3% זה משרד הקליטה, במקום השני עם שיפור של 7% משרד המשפטים, במקום הראשון משרד הביטחון עם שיפור של 33%.

<שרה וליאנו: אני רוצה לציין שמשרד הביטחון חרת על דגלו - - - כאחד היעדים שלרוב המשרדים - - - גם טפסים מקוונים, פקס טו מייל, עוד מספר פעילויות לא מבוטל ואנחנו פועלים בנמרצות בנושא הזה.

<שרה וליאנו: אז בשנה הבאה תהיה עוד קפיצה.

אורי מקלב: זה בא לידי ביטוי מול ספקים או למילואים?

אורי מקלב: איפה זה בא לידי ביטוי?

<שרה וליאנו: זה בא לידי ביטוי הן לספקים, הן לחיילים משוחררים, הן לציבור נכי צה"ל, שיקום, מועמדים לשירות, מלש"בים, גם לקהל העסקי, גם לקהל המסחרי וגם לקהל האזרחים.

<שרה וליאנו: תודה רבה.

<אופיר בן אבי: בקטגוריית משרדי המטה, השיפור המשמעותי ביותר מאז הדוח הקודם.

<אופיר בן אבי: המקום השלישי משרד החוץ, בשיפור של 33%, במקום השני הכנסת עם 41% ובמקום הראשון משרד המדע, עם 48%.

<ערן כרמון: אנחנו במשרד המדע אמונים על הנגשת האוריינות הדיגיטלית, אנחנו עושים המון עבודה ביחד עם ישראל הדיגיטלית והתקשוב הממשלתי לגבי כל מה שקשור להנחלת אוריינות דיגיטלית, מהשלב הכי בסיסי של הפעלת מחשב עם פרויקט להב"ה, דרך פרויקטים מקוונים, והשמים הם הגבול.

<ערן כרמון: תודה רבה, לחברי הוועדה ולכם.

אורי מקלב: אסור לשכוח את משרד המדע והטכנולוגיה והחלל - - - אני רוצה להגיד, שזו התרגשות גדולה - - -מארח במסגרת לא תחסום שור בדישו, מחלקים פרסים, מציינים אחרים, הכנסת עשתה מאמץ גדול מאוד עם משאבים מאוד גדולים, הציבור יודע את זה.

אורי מקלב: אז אמרתי, במקרה הזה, גם מקום שני, ותסלחו לי, הכנסת תקבל את זה.

<רחל מלול: קודם כל יושב כאן מיקי איתן, שבאופן אישי רציתי להגיד לו תודה כי הוא כאן אבי המהפכה של כל מה שקורה בחדר הזה.

<רחל מלול: למדתי ממך הרבה באופן אישי וגם מקצועי.

<רחל מלול: לגופו של עניין, כל מי שעקב אחרי האתר במהלך השנתיים האחרונות יודע את המהפכה שעבר אתר האינטרנט בשימוש שהוא עשה בכלי הניו מדיה השונים.

<רחל מלול: אנחנו מיישמים הלכה למעשה את כל מקורות הממשל הפתוח ואני מזמינה את כולכם לבוא, להסתכל, לראות, להתרשם ולעשות לנו כמובן ביג לייק.

אורי מקלב: - - - יש כאן אנשים שמאוד חשוב להם, הפרויקט האחרון שהכנסת השיקה בשבוע או השבועיים האחרונים זה את השקיפות של דיוני הוועדה, לא רק באתר האינטרנט, אלא כל העניין של שידור, שכל הוועדות בכנסת יהיו באון ליין, יהיו זמינות במתכונת מאוד מפותחת - - -

<ענת לוי: גם מיקי היה - - -

אורי מקלב: מיקי היה, הרבה דברים זה מיקי, מיקי זה דבר נפרד.

<ענת לוי: הישיבה המקוונת הראשונה לפני למעלה מעשור הייתה של ועדת המדע.

<ענת לוי: כשמיקי היה יושב ראש ועדת המשנה לענייני אינטרנט וטכנולוגיית המידע קיימנו ישיבה מקוונת עם אזרחים שהשתתפו בישיבה ו - - -

אורי מקלב: ותראי לאן הגענו השבוע, או בשבוע שעבר.

<מיכאל איתן: זה היה חידוש עולמי - - - ראו את זה על המסך - - - ישבה קלדנית והקליטה את הדיון - - -

<אופיר בן אבי: אנחנו הגענו לחלק האחרון.

<אופיר בן אבי: מצאנו לנכון לציין שלושה משרדים, מה שאנחנו קוראים ציון לשבח בשל פעילות מיוחדת שנעשתה.

<אופיר בן אבי: בסדר אקראי הראשון זה המרכז למיפוי ישראל.

<אופיר בן אבי: המרכז למיפוי ישראל הגיש בשנתיים האחרונות למעלה מ-200 - - - ויישומים רבים שעושים שימוש במערכות GNS, בכל חודש מבקרים באתר למעלה מחצי מיליון אזרחים.

אורי מקלב: - - -אתם מראים כמה ארץ ישראל יכולה ו - - -

<גילה דרושקביץ: זו באמת הפתעה, תודה רבה.

<גילה דרושקביץ: אנחנו עשינו את מלאכתנו נאמנה, רצינו לחשוף את כל המידע, לתת תשתית גיאוגרפית לכל משרדי הממשלה וכמובן שנמשיך לעשות את זה במרץ.

<גילה דרושקביץ: תודה רבה.

<אופיר בן אבי: הגוף הבא שקיבל ציון לשבח לנושא של יישום זכויות והטבות למקבלי קצבאות, הביטוח הלאומי.

<אופיר בן אבי: הביטוח הלאומי השיק בחודשים האחרונים שני יישומים, יישום שמספק מידע למקבלי קצבאות למיצוי זכויות לפי אירועים בחיים, היישום השני זה - - - לפני כשישה חודשים, השתמשו בו או ביקרו בו למעלה מ-200,000 אזרחים.

אורי מקלב: יפה מאוד.

אורי מקלב: כל הכבוד.

<אילנה שרייבמן: אני רוצה בהזדמנות הזאת להגיד שפרופ' שלמה מור-יוסף, שלא יכול היה להגיע היום, עושה המון ורוחו שורה עלינו ובאמת רוחות חדשות מנשבות בביטוח הלאומי ואני מקווה שהאזרחים מרגישים אותן וירגישו עוד יותר בעתיד.

<אילנה שרייבמן: תודה רבה.

<אופיר בן אבי: המשרד האחרון חביב לציון לשבח, משרד האוצר.

<אופיר בן אבי: באמת נעשית מהפכה במשרד האוצר בכל מה שקשור להנגשת השירותים הדיגיטליים ובמקרה הזה הציון לשבח הוא עבור מחשבון לזכויות ניצולי שואה שעלה לאוויר בשנה האחרונה.

<אופיר בן אבי: רק בשנה האחרונה למעלה מ-300,000 אזרחים עשו בו שימוש, ועל פרויקט 'האוצר שלי', אתר לחינוך פיננסי שבמהלך 2014 נרשמו בו מעל 400,000 כניסות לאתר.

אורי מקלב: יפה מאוד.

אורי מקלב: האוצר שואף להגיע, חוץ מהכספת שתהיה סגורה ונעולה, עכשיו אתם - - -

<מיכל מזרחי: תודה רבה.

<מיכל מזרחי: הופתענו מאוד.

<מיכל מזרחי: אני רוצה להודות לכל עשרות האנשים שבזכותם הגענו להישג הזה.

<מיכל מזרחי: תודה רבה גם לרשות התקשוב על העזרה והתמיכה.

<יאיר פראנק: אנחנו סיימנו את הטקס.

<יאיר פראנק: המקומות השני והשלישי, התעודות נמצאות כאן ואנחנו בסיום הישיבה, פשוט כדי לא להלאות, נחלק אותם.

<יאיר פראנק: בהזדמנות אני רוצה ברשותכם רק להגיד מילה אישית אחת.

<יאיר פראנק: אני רוצה להגיד תודה רבה למר רז הייפרמן, שיושב כאן לימיני, שכל מהלך המדידה שנעשה כהכנה לקראת הטקס הזה, כל התהליך הזה נעשה בזמן שרז היה ממלא מקום ראש רשות התקשוב.

<יאיר פראנק: רז, תודה רבה ויישר כוח.

אורי מקלב: יופי.

אורי מקלב: היה טקס מרשים ומרגש.

אורי מקלב: אני בטוח שכל אחד שקיבל מאוד מעודד מזה ויודע שזה נעשה לאחר מאמצים גדולים, גם אנחנו יודעים, גם כאלה שלא זכו, אנחנו לא יודעים, אנחנו גם מודדים אתכם וזה בא לתמרץ, אבל כולנו יודעים את המשימה, כולם פעלו וכולם עשו.

אורי מקלב: מטבע הדברים פרסים נותנים למצטיינים וראינו את המדדים האובייקטיביים שנעשו.

אורי מקלב: אני רק רוצה להגיד, חסר לי פרס אחד שלא נתנו.

אורי מקלב: אני נותן לך, יאיר וכל הצוות, זה בעצם לרשות התקשוב הממשלתי.

אורי מקלב: העבודה שאתם עשיתם, השקעתם.

אורי מקלב: אני עברתי על זה מאוחר אתמול, אבל הספר הזה, שהוא מלא בתוכן, במדדים, בטבלאות, ומראה גם בחתכים מאוד מאוד גדולים מה הביא אתכם, אלה שזכיתם, או מה המשרדים בכלל עושים, גם כאלה שזכו במקום רביעי או חמישי, הם לא זכו בפרס, אבל רואים כמה הם צמודים, כמה שיפורים יש בשני הפרמטרים שאנחנו היום עשינו, שזה גם נושא ממשל זמין ולא פחות, הדוח של שיפור השירות.

אורי מקלב: שיפור השירות הוא היום הדבר המוביל, לשים את האזרח באמצע.

אורי מקלב: כשיצא לי לדבר גם בעבר, אנחנו חיים היום בממשלה חברתית יותר, זמינה יותר, חלק מהמחאה החברתית היה על בירוקרטיה, שדרשו פישוט הליכים.

אורי מקלב: זה היה חלק נכבד, לא רק הנושא של יוקר ודברים כאלה, התהליכים שצריכים להגיע וצריכים להגיע אליהם.

אורי מקלב: זה מביא אותנו לדברי הסיום של חבר הכנסת לשעבר, מיקי איתן.

אורי מקלב: אני כבר לא צריך להגיד, הדברים נאמרו גם קודם.

אורי מקלב: אחד המדדים, לא המדדים האלה המשוכללים והמתקדמים, איך מדדו פעם שביעות רצון?

אורי מקלב: השר לשעבר.

אורי מקלב: זה ברור.

אורי מקלב: אנחנו כל כך מכבדים כאן את הכנסת, שחבר כנסת - - - היום לא אומרים שרים לשעבר, אלא חכ"לים, חברי כנסת לשעבר.

אורי מקלב: אתה מרשה לי בזה?

<מיכאל איתן: אני מרשה לך הכול, אתה היושב ראש.

אורי מקלב: אבל בלי שאני מוריד מהתפקיד של שר, לא סתם שר, הוא היה השר שהיה אמון על השטח הזה, זה לא שר שהיה בדברים אחרים, שר שכל המהות וכל המטרה הייתה לשיפור השירות וממשל זמין.

אורי מקלב: איך היו מודדים פעם שירות טוב?

אורי מקלב: אתה מארח מישהו והוא חוזר אליך פעם שנייה, הוא מגיע למסעדה פעם שנייה, סימן שהוא היה מרוצה בפעם הראשונה.

אורי מקלב: השר לשעבר, חבר הכנסת לשעבר, מיקי איתן, בא אלינו היום לחלק הזה, אחרי שהוא כבר פרש מהשירות פה, זה מראה כמה היה אכפת לו בעבר.

אורי מקלב: זה לא היה תפקיד של אז ונגמר, זה תפקיד שהיום נמצא אצלו ומה שהיום הוא עוסק ופועל, אולי נשמע ממנו בעניין הזה, אבל כמה אכפתיות, כמה לב הוא הכניס בעניין הזה כשהוא היה פה.

אורי מקלב: אומרים חודש כסלו, יש כאלה שדורשים שזה שילוב של כיס ולב ביחד.

אורי מקלב: כשרוצים לקדם דברים, זה לא רק כסף, אם אתה מכניס בעניין הזה גם את הלב, זה עושה את הדבר המושלם.

אורי מקלב: זה מאוד ציין את מה שעשית בכנסת, זוכרים אותך, כמעט שאין ישיבה שאנחנו יושבים בישיבה מקצועית ומגיעים לעבר, וענת, מנהלת הוועדה, לא מזכירה את "מיקי איתן עשה ככה ופעל ככה".

אורי מקלב: אנחנו זוכרים, אתה האבא של כל העניין הזה ואנחנו מאוד נשמח שתברך אותנו.

<מיכאל איתן: תודה רבה.

<מיכאל איתן: לא צריך להגזים, לקחת כל דבר בפרופורציות.

<מיכאל איתן: אני רוצה להודות על ההזמנה והדברים החמים ששמעתי פה ממך ומהחברים.

<מיכאל איתן: אני יכול לשתף אתכם במה שאני ככה חושב, לאן הראש שלי עובר כשאני פה ומסתכל סביב הישיבה הזאת.

<מיכאל איתן: בשנת 1994 הייתי אז כבר חבר כנסת עשר שנים, היינו באופוזיציה, הליכוד היה אז באופוזיציה, הייתה הממשלה של רבין ופרס, אז עוד היה רבין, ואני הגעתי לשבח וייס, שהיה יושב ראש הכנסת, ואמרתי לו "שבח, אתה פרופסור באוניברסיטה ואתה יושב ראש הכנסת, יש עכשיו פרלמנטים שכבר מפעילים אינטרנט ויש אתר אינטרנט וזה הולך להיות דבר עם קדמה.

<מיכאל איתן: לא כולם מודעים לזה עדיין, אבל אני מבקש ממך שתיתן לי לעמוד בראש ועדה שתקים את אתר האינטרנט ובראש ועדת משנה של ועדת הכלכלה שתכתוב דוח מקיף על היערכות ישראל לקראת עידן המידע".

<ענת לוי: אז עוד לא הייתה ועדת מדע.

<מיכאל איתן: אז עוד לא הייתה ועדת מדע, נכון.

<מיכאל איתן: נניח לזה.

<מיכאל איתן: בכל אופן, שבח וייס, יושב ראש הכנסת, הסתכל ואמר לי ככה, ככה, הוא אמר לי, "אתה יודע מה?

<מיכאל איתן: תבוא בעוד שבוע ואז אני אתן החלטה בעניין הזה".

<מיכאל איתן: אני בא אחרי שבוע ואז אני עוד לא מספיק להגיד כלום, הוא אומר "מיקי, זה מאוד חשוב, אני רוצה שאנחנו נהיה בין הפרלמנטים המובילים ואני מוכן להפקיד בידיך את העניין, למרות שאתה מהאופוזיציה" וכו', "ותקים את הוועדה וגם את הוועדה השנייה של היערכות ישראל וגם את אתר הכנסת".

<מיכאל איתן: אמרתי לו תודה רבה וכו' ורציתי לדעת מה גרם לתפנית הזאת.

<מיכאל איתן: אז הלכתי לאחד העוזרים שלו ואמרתי לו "תגיד לי, לפני שבוע הייתי אצל שבח והוא היה ככה ועכשיו דיברתי איתו", הוא אמר "אל תשאל, מאחר שאתה באופוזיציה הוא הלך להתייעץ עם חברי המפלגה שלו והם זוכרים עדיין את הפיליבסטר שלך.

<מיכאל איתן: כשהוא שאל אותם אם לתת לך את התפקיד הזה של יושב ראש ועדת משנה כאן וכאן, אז הם אמרו לו 'תן לו את הכול, רק שלא יבוא למליאה'.

<מיכאל איתן: " אני מביא את זה כי אז הייתה המודעות לנושא והיום אני יושב כאן עם פרויקטים, עם סיכומים של הצלחה, עם המון של אנשים שמעורבים.

<מיכאל איתן: זה השתנה בכל העולם, זה השתנה בישראל, זה השתנה פה בכנסת ואני רוצה להודות לכל אלה שנמצאים כאן ולאחרים שלא נמצאים כאן, שעוסקים במלאכה.

<מיכאל איתן: אני חושב שהממשלה מקצה משאבים, צריך להקצות גם תשומת לב ומנהיגות על מנת לפתור בעיות של ארגון, לאו דווקא משאבים, על מנת לבצע את ההתקדמות שתכבד את מדינת ישראל.

<מיכאל איתן: אני יודע שיש הרבה תסכול, כל מי שנמצא פה ועוסק בתחום יודע שכשאתה עוסק בחדשנות אתה עוסק בשינויים, הדברים לא הולכים כמו שאתה רוצה, הקצב הוא לא כמו שאתה רוצה, התוצאות הן לא בזמן כמו שאתה רוצה, אבל הנה ההוכחה והראיה, אם יש התמדה ויש נחישות ואנשים מוכנים להשקיע אז אנחנו שומעים גם סיפורים של הצלחה, כמו ששמעו כאן היום, והכישלונות נדחקים החוצה או הצדה.

<מיכאל איתן: המגמה היא ברורה ואתם כולכם שותפים למאמץ הזה ואני באתי מבחוץ לבוא ולומר לכם יישר כוח לכם, תמשיכו במאמצים האלה.

<מיכאל איתן: אתם בנישה שלא כולם מבינים את חשיבותה גם היום, אבל אם אתם תהיו משוכנעים ותשפיעו על סביבת

<מיכאל איתן: כם תהיה הצלחה גם לכם באופן אישי וגם למוסדות והיחידות הארגוניות שבהם אתם עובדים וכמובן למדינת ישראל כולה.

<מיכאל איתן: אז שיהיה בהצלחה.

אורי מקלב: תודה רבה.

אורי מקלב: תודה באמת על הדברים, אנחנו שמחים שאתה גם רואה היום איך שזה התפתח ואיך השינויים וכמה היום זה - - -

<מיכאל איתן: אני זוכר שקיבלנו את צופית לעבודה, זה היה אחד הפרויקטים האחרונים שעוד היה לי כוח לקפוץ ולעשות פה.

אורי מקלב: ואנחנו רוצים גם להגיד ליוסי, אתה עומד כמשנה למנכ"ל במשרד ראש הממשלה, אנחנו יודעים שחלק מהדברים האלה זה גם שאלה תקציבית ויכול להיות שצריך תמרוץ, גם כספי, בעניין הזה, לתת - - -

<מיכאל איתן: אדוני היושב ראש, היו לי מנהגים גרועים כשהייתי חבר כנסת, הם כנראה לא עזבו אותי, אני קורא קריאות ביניים, אני מתנצל, הבעיה המרכזית היא לא הבעיה התקציבית, הבעיה המרכזית היא בעיה של ניצול המשאבים בצורה מתואמת ואופטימלית ושיתופי הפעולה.

<מיכאל איתן: זו הבעיה המרכזית.

<מיכאל איתן: כסף יהיה פה לכול.

<קריאה: חבר הכנסת, הוא מציע לתת פרסים לשרים ה - - -

אורי מקלב: - - - גם במסגרת תקציב הכנסת - - -

רונן פלוט: עוד לא נכנסתי, תן לי רק שנייה, חכה רגע.

אורי מקלב: אתה יכול לנוח, אני באמת יכול להאריך בדברי שבח.

אורי מקלב: אדוני המנכ"ל, אנחנו היום כאן נמצאים בטקס למסירת דוח של התקשוב הממשלתי, זה דוח שמחולק לשניים, דוח ממשל זמין ודוח שיפור השירות.

אורי מקלב: האחד מדבר על כמות השירות המקוונים שיש במשרדים, כמות ואיכות בתוך המשרדים הממשלתיים, איך שהם מפתחים את מתן השירות שלהם, והדבר השני זה איכות השירות, שגם נעשה לפי כמה פרמטרים שמדדו את השירות לאזרח ואת השיפור בשירות לאזרח.

אורי מקלב: חילקנו פה פרסים למשרדים ולגופים וליחידות שקיבלו פרסים ראשונים, שניים ושלישיים והכנסת זכתה בפרס מקום שני בקפיצה מהדוח הקודם לדוח הזה.

אורי מקלב: הכנסת הייתה בפער של 41%, זו קפיצה באמת דרמטית באופן שבו היום הכנסת שקופה ונותנת את המידע והנגישות.

אורי מקלב: גב' מלול נמצאת פה ובאמת ציינו והיא קיבלה את הפרס.

אורי מקלב: עשינו חריגה שגם המקום השני קיבל במקרה הזה, בגלל שהכנסת מארחת אותנו.

רונן פלוט: > חסר לך שלא.

אורי מקלב: חסר לי שלא, חסר להם שלא, אתה סוגר לנו כאן את השאלטר ונגמר הסיפור.

<קריאה: הוא היה המנכ"ל שלנו.

אורי מקלב: אז תספרי לו גם שאתם זכיתם במשרד הקליטה בשני פרסים - - -

<קריאה: בשלושה.

אורי מקלב: אחד זה ציון לשבח.

<קריאה: אחד מקום שני באיכות השירותים המקוונים ופרס ראשון בנושא שירות לאזרח.

אורי מקלב: אבל אצלכם הפער זה 3%, אתם התקדמתם ב-3%.

<קריאה: אצלנו זה רק 3% כי לא היה הרבה מה לשפר.

אורי מקלב: כן.

אורי מקלב: משרד הביטחון היה במקום ראשון, הוא עלה ב-48%.

אורי מקלב: אדוני המנכ"ל.

רונן פלוט: > סליחה על האיחור, הייתי עכשיו בכנס עם השגרירים.

רונן פלוט: אנחנו עושים הרבה אירועים.

רונן פלוט: זה 50 שנה למשכן וכמעט כל יום יש אירוע.

רונן פלוט: אני כבר לא אומר שכל יום מדליקים פה, יש לנו נר חנוכה כל יום, אז הרבה - - - חברים, אני הייתי מנכ"ל לפני שנהייתי מנכ"ל כאן בעוד שני משרדי ממשלה, משרד הקליטה ומשרד ההסברה והתפוצות ואני פחות או יותר יכול לומר שחצי מהחיים שלי עברו כעבודה ציבורית ואני יודע מה זה עבודה ציבורית ואני יכול לומר ככה, ללא שום קשר לפרס, ואני גם אמרתי את זה פעם לעיתונאי, אין עובדים יותר טובים מעובדי הכנסת ואני אומר לכם את זה באחריות.

רונן פלוט: אני לא בא פה לומר איזה שהוא משפט לא טוב על עובדים אחרים, כולם בסדר, אבל תיקחו בחשבון דבר שהוא אובייקטיבי, אני אומר אותו באובייקטיביות, 160,000 מבקרים כל שנה מגיעים לכנסת.

רונן פלוט: זה חוץ מאנשים שמגיעים לוועדות שונות, חוץ מכל אלה שיושבים עכשיו במתווה הגז.

רונן פלוט: כל חדר, כל מקום שתיכנסו, הרבה מאוד אנשים.

רונן פלוט: מה זה אומר?

רונן פלוט: זה אומר החל מניקיון ואיך אתה מקבל בן אדם ואיך אתה מלווה אותו למקום, ולא כל אחד יודע, יש הרבה כאלה חברי כנסת שאף אחד לא יודע שהם חברי כנסת, ואז כשעומד סדרן, מישהו ניגש אליו ואומר לו "אדוני חבר כנסת", למה אני ניגש?

רונן פלוט: לוקח אותו ואז יש לו הרגשה שהוא דיבר עם חבר כנסת והוא מביא אותו למקום.

רונן פלוט: ומה שאני מבקש מכל העובדים זה רק דבר אחד, תשקיעו עוד דקה, עוד שתי דקות, תנו לבן אדם הרגשה שהוא היה בפרלמנט של מדינת ישראל.

רונן פלוט: חברים, אני שומע פה, אם מישהו שם לב, יש שינוי מאוד גדול, גם איך שהכנסת נראית, כמה שהיא יפה, כמה שהיא נקייה, הגינון מסביב, כמה שהיא שקופה.

רונן פלוט: אנחנו עושים הרבה מאוד דברים, ורחל ורובי שיושב כאן, הם עושים עבודה מאוד מאוד קשה.

רונן פלוט: רק אתמול - - -

אורי מקלב: סיפרתי להם על הוועדות.

רונן פלוט: > חברים, מאז 50 שנה, יש לנו מקום אחד, אולם אחד שמשם אפשר לצלם בטלוויזיה, בערוץ הכנסת.

רונן פלוט: מקום אחד.

רונן פלוט: מחודש מרץ מעוד 17 מקומות בכנסת תהיה אפשרות לצלם.

רונן פלוט: זאת אומרת לא יהיה מקום כמעט שאי אפשר לצלם ובן אדם שנמצא בבית ומי שירצה לראות מה היה במתווה הגז, סתם לדוגמה, זה משודר, אבל יש גם הרבה דברים שלא משודרים וזה מאוד מעניין לאנשים, הם רוצים לדעת מה קרה שם, מי הצביע, איך הצביע, אלה הדברים שלפי הערכתי האזרח זכאי לדעת ואנחנו עושים דבר מקסימלי כדי שהכנסת תהפוך להיות כמה שיותר שקופה.

רונן פלוט: אני רוצה להודות ליושב ראש הוועדה.

רונן פלוט: היושב ראש חבר הכנסת מקלב מאוד מאוד פעיל, הוא לקח את הוועדה הזאת ועשה אותה ועדה יותר פעילה מוועדת חוץ וביטחון.

אורי מקלב: אבל לא רק הכלכלה.

אורי מקלב: מתווה הגז - - - שבע ישיבות התייעצות, אני לא מצליח לעשות.

רונן פלוט: > אז אתה תעשה שמונה.

רונן פלוט: אני רק יכול להבטיח לחבר הכנסת, כי אני גם אישית מאוד מאוד מעריך אותו ומעריך את העבודה הפרלמנטרית שלו, שבכל מה שקשור לנו, לעובדי הכנסת, אנחנו רק נעזור ונעשה את הכול כדי שאתם תוכלו להתעסק בחקיקה ואנחנו בלוגיסטיקה.

רונן פלוט: אני מודה לכולם.

אורי מקלב: תודה לרונן.

אורי מקלב: ומגיע באמת מחיאות כפיים, לא בגלל שהכנסת מארחת אותנו, אנחנו, כמקבלי השירות וחברי הכנסת והצוותים, יש מהפך דרמטי מאוד, גם הוועדות יודעות, על הנגישות, על השירות, על הרצון, על השיפורים שנעשו פה, מהפכים ממש.

אורי מקלב: ולא פחות ומה שיותר מעניין, אנחנו יודעים להעריך את זה והוא ממש מנכ"ל, אנחנו מעריצים אותו ולא סתם שאנחנו אישרנו עכשיו גידול בתקציב הכנסת, ידענו שכל שקל שיוצא פה הוא בא לשמש כדי לשפר את השירות למשתמשים בבית הזה והם לא מעטים, אבל גם לאזרחים.

אורי מקלב: אנחנו ברגע זה נמצאים בשידור אינטרנטי, בוועדה משודרת, אבל אמר המנכ"ל שזה ישתדרג הרבה יותר, לא במוגבלות של השידור האינטרנטי, זה יהיה בערוץ הכנסת ועוד דברים כאלה.

אורי מקלב: ולמה אני אומר את זה?

אורי מקלב: אני מקבל משוב מאנשים.

אורי מקלב: רבים מהאנשים שבאים ואומרים "אנחנו עוקבים אחרי פעילות הכנסת, אנחנו לא יכולים להגיע לפה, קשה לנו להגיע לפה, אבל זה אחד המדיומים שמאוד מעניין אותנו לשמוע בנושאים השונים שדנים כאן בוועדות".

אורי מקלב: ובאמת מתקיימים פה דיונים שההשפעה שלהם היא השפעה מאוד גדולה על האזרחים, כל אחד בשטח שהוא מתעניין, בין אם הוא נותן את השירות, בין אם הוא גופים ציבוריים, בין אם הוא גופים פרטיים ובין אם אלה אזרחים.

אורי מקלב: סיפר לי יהודי ובזה אני אסיים, אדם שעובר טיפולי דיאליזה, הוא צריך לעמוד בהליך שלוקח כמה שעות, לפעמים שלוש שעות, לא מעט זמן, ואתה צריך להיות ער במתן הטיפול הזה והוא אומר "מסביבי יש עוד עשרות מיטות, 30-40 מיטות", הוא אומר "הרוב המכריע של אנשים שמסתכלים, לכל אחד יש את הטלוויזיה שלו, על ערוץ 99 או על דיונים אחרים, בגלל שזה נותן לנו, זה משהו שהוא אוניברסאלי לכולם, יש בו משהו שיכול להתאים לכולם, זה מעניין אותנו, מרתק אותנו, הוא לא מרדים אותנו".

אורי מקלב: אני לא מדבר על המליאה שהיא ודאי מרתקת, שם לפעמים זה הופך למשהו אחר, אבל תדעו לכם שמחוץ המליאה יש דיוני ועדות שהם העיקר.

אורי מקלב: עבודת הכנסת העיקרית נעשית שם.

אורי מקלב: רונן, אנחנו תיכף גם נעשה תמונה, אנחנו איתך.

אורי מקלב: טוב שאנחנו מסיימים איתך ואנחנו שמחים ומודים לכל יחידת התקשוב על היום הזה, על הישיבה הזו, שהיא לא רק על העבר, היא בעיקר, כפי שאמרת לי בפגישת ההכנה שלנו, היא תיתן תמרוץ לגבי העתיד, להרחבת הפעילות.

אורי מקלב: אנחנו נלווה אתכם ומלווים אתכם בשמחה, בסיפוק.

אורי מקלב: אני אסיים במשפט אחד גם את החלק הראשון של הוועדה, עדיין יש משרדים שעובדים קצת בצורה ישנה, אנחנו רוצים גם אותם לשפר.

אורי מקלב: אנחנו עושים עבודה גם בזה.

אורי מקלב: יש כאן מספר חברי כנסת, המובילה זו סתיו שפיר, שהגשנו הצעת חוק למתן אפשרות להתקשרות עם גופים ציבוריים ותאגידים נותני שירותים באמצעות דואר אלקטרוני.

אורי מקלב: כאן אנחנו מסבירים שרוב הגופים, יש גופים ציבוריים נותני שירותים, שמשתמשים במכשיר פקס מרכזי שנועד לשרת בדרך כלל עשרות עובדים ולא פעם אובדים ניירות שהגיעו באמצעות הפקס המרכזי ולא פעם גם התירוץ ש"המכתב לא התקבל", במקום להגיד מכתב אומרים "הפקס לא התקבל" וזה נכון.

אורי מקלב: אנחנו רוצים להשתפר בכל הדברים, לכל אורך הסקאלה.

אורי מקלב: תודה רבה לכם, חנוכה שמח וכל טוב.